|  |
| --- |
| Faktaark: Delvis sanering af pulje under Danmarks Erhvervsfremmebestyrelse |

Med regeringens udspilom *Et stærkere erhvervsliv* saneres en del af bevillingen til Danmarks Erhvervsfremmebestyrelse (DEB).

Udspillet indebærer, at den statslige bevilling til Danmarks Erhvervsfremmebestyrelse reduceres til 266,5 mio. kr. med virkning fra 2025.

Danmarks Erhvervsfremmebestyrelse varetager den nationale danske indsats for udvikling og omstilling af SMV’er og iværksættere ved at investere i konkrete tilbud, fx SMV:Grøn og SMV:Eksport. Bestyrelsens indsatser finansieres af Danmarks andel af EU’s regional- og socialfonde, som i perioden 2021-2027 udgør i alt ca. 2,7 mia. kr. EU-midlerne er omfattet af krav om national medfinanisering, som bestyrelsen tilvejebringer via private bidrag samt via en årlig finanslovbevilling, som aktuelt udgør 312,5 mio. kr. Med denne sanering vurderes det fortsat at være muligt at sikre det fulde hjemtag af EU-midlerne.

Ekspertgruppen for fremtidens erhvervsstøtte har anbefalet at sanere en del af den statslige bevilling til Danmarks Erhvervsfremmebestyrelse. Ekspertgruppen har anført, at DEB udmønter midler til en bred palette af indsatser med mange forskellige hensyn, og at der er et potentiale for målretning og sanering af visse dele af den statslige medfinansiering af Danmarks Erhvervsfremmebestyrelse.

Den delvise sanering af den statslige medfinansiering af DEB medfører et varigt årligt merprovenu på 46 mio. kr. (2024-niveau).

|  |
| --- |
| Tabel 1. Økonomiske konsekvenser ved delvis sanering af pulje under Danmarks Erhvervsfremmebestyrelse |
| | 2024-niveau | Umiddelbar provenuvirkning | Provenuvirkning efter tilbageløb og adfærd | Arbejdsudbud | Velstand (samfundsøkonomisk  virkning) | Fordelingsvirkning (Gini) | | --- | --- | --- | --- | --- | --- | |  | *Mio. kr.* | *Mio. kr.* | *Fuldtidspersoner* | *Mio. kr.* | *Pct.-point* | | Økonomiske konsekvenser | 46 | - | - | - | - | |
| Kilde: Erhvervsministeriet. |